PATVIRTINTA

Gimnazijos direktoriaus

2023 m. rugsėjo 29 d.

įsakymu Nr. V – 134

**PAGĖGIŲ SAV. VILKYŠKIŲ JOHANESO BOBROVSKIO GIMNAZIJOS MOKYTOJŲ TARYBOS VEIKLOS PLANAS 2023/2024 M.M.**

Mokytojų tarybos veiklos už 2022/2023 m.m. įgyvendinimo analizė

Tikslas: įtraukti kiekvieną mokyklos bendruomenės narį į kokybiškais santykiais grįstos, kompetencijų ugdymą(si) užtikrinančios mokyklos, kaip nuolat besimokančios bendruomenės, tobulinimą.

Įgyvendinant išsikeltus uždavinius pedagogai vykdė individualią mokinio pažangos stebėseną. Sistemingai ir nuodugniai buvo nagrinėjamas pažangumo pokytis, numatytos priemonės procesams gerinti. Rugsėjo mėnesį mokytojai vykdė pakartotinį žinių ir gebėjimų patikrinimą. Mokiniams, kuriems nustatyti mokymosi sunkumai ir žinių spragos, skirtos konsultacijos, mokytojo padėjėjo pagalba. Nagrinėta mokinių adaptacija 1, 5, I g. klasėse, mokinių, atvykusių iš Ukrainos; numatytos priemonės emocinei mokinių būsenai mokykloje gerinti. Nagrinėtas mokinių lankomumas, numatytos prevencinės priemonės lankomumui gerinti. Numatytos priemonės kovojant su rūkančiais mokiniais.

2021-10-18 dieną mokytojų taryba aptarė , Kokybės krepšelio“, kūrybinių jungčių ,,Tyrinėjimo menas: mokomės bendruomenėje“ projektų vykdymo eigą, pasiskirstė atsakomybėmis.

2022-12-14 dieną mokytojai aptarė projekto ,,Kokybės krepšelis“ ataskaitą, numatė efektyvias priemones veikloms įvykdyti.

Pasibaigus I pusmečiui mokytojų taryboje pristatyta mokinių pažangumo, lankomumo analizė. Numatyta ypatingą dėmesį skirti lietuvių kalbos ir matematikos dalykų pasiekimų gerinimui.

2023-06-15 dieną mokytojai analizavo mokinių standartizuotų ir apibendrinamųjų testų rezultatus. Nustatė mokymosi rezultatų pokytį.

Pedagogai sistemingai ir nuosekliai mokėsi vieni iš kitų. Vyko dvi metodinės dienos ,,Integralus, įprasminantis ugdymas“. Organizuota respublikinė metodinė konferencija ,,Mokinių pažangos ir pasiekimų tvarumo užtikrinimas“. Organizuota savivaldybės mokinių konferencija ,,Projektinių darbų vykdymo įtaka individualiai mokinio mokymosi pažangai“. Mokytojai aktyviai dalyvavo seminaruose, kursuose, respublikinėse konferencijose. Kiekvienas mokytojas vidutiniškai išklausė, mokėsi 11 seminarus, mokymus, kursus. Buvo atnaujinti mokinių vertinimo nuostatai, išanalizuotas ir įvertintas gimnazijos veiklos planas už 2022 m., 2022/2023 m.m. ugdymo planas, metodinė veikla. Vyko mokytojų vertinimas, įsivertinimas taikant pokalbio metodą.

2023-06-27 dieną pedagogai stiprino pozicijas dėl Geros mokyklos koncepcijos, nustatė trūkumus, privalumus, pateikė tobulintinas veiklos sritis, paruošė ugdymo tikslus ir uždavinius 2023/2024 m.m., veiklos tikslus ir uždavinius 2024 metams.

2023-08-30 dieną mokytojai analizavo 2023/2024 m.m. ugdymo plano korekcijas; susipažino su mokinių pasiekimais už 2020/2021. 2021/2022 m.m. 2022/2023 m.m.; aptarė galimybes kaip pagerinti mokinių mokyklos lankymą, pažangumą.

**2023/2024 m.m.**

**Tikslas:**  sudaryti lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų

|  |  |  |  |  |
| --- | --- | --- | --- | --- |
| Eil.  Nr. | Turinys | Data | Dalyviai | Atsakingi asmenys |
| 1. | Posėdis ,,Etatinio darbo apmokėjimo modelio ,,antros kišenės“ veiklų aptarimas, valandų apimties už papildomas veiklas skyrimo aptarimas, ugdymo plano 2023/2024 m.m. suderinimas. Mokytojų darbo krūvio aptarimas.“ | 2023-08-30  10 val. | Pedagogai, administracija | Direktorė, pavaduotoja ugdymui |
| 2. | Posėdis ,,Pamokų ir kitų veiklų tvarkaraščių suderinimas; ilgalaikių planų koregavimas, integruotų programų į ugdymo turinį suderinimas, lankomumo tvarkos aprašo aptarimas“ | 2023-09-12  15 val. | Pedagogai, administracija | Direktorė, pavaduotoja ugdymui |
| 3. | Posėdis ,,Mokinių adaptacijos laikotarpio analizė, pasiekimų vertinimas, emocinės būsenos įvertinimas, mokinių vertinimo tvarkos aprašo aptarimas“ | 2023 10 10  14.30 val. | Pedagogai, administracija | Direktorė, pavaduotoja ugdymui |
| 4. | Posėdis ,,I pusmečio signalinių mokinių mokymosi rezultatų aptarimas, priemonių pažangumui gerinti numatymas“ | 2023 11 28  14.30 val. | Pedagogai, administracija | Direktorė, pavaduotoja ugdymui |
| 5. | Posėdis ,,Mokymosi rezultatų gerinimas taikant integralų ugdymą“, I pusmečio mokinių pažangumo ir pamokų lankomumo analizė; specialiųjų poreikių turinčių mokinių ugdymo proceso organizavimo efektyvumo, pažangumo, lankomumo analizė. Atnaujintų bendrųjų programų diegimo situacijos analizės pristatymas. | 2024-01-29  14.30 val. | Pedagogai, administracija | Direktorė, pavaduotoja ugdymui, veiklos įsivertinimo grupė |
| 6. | Posėdis ,, 2023/2024 m.m. standartizuotų, apibendrinamųjų darbų, testų rezultatų aptarimas, priemonių nustatymas. Prioritetinių sričių (lietuvių k. partnerystės, projektinių darbų, integruotų veiklų ir STEAM programų) tęstinumo įvertinimas. | 2024-05-30  14.30 val. | Pedagogai, administracija | Direktorė, pavaduotoja ugdymui, veiklos įsivertinimo grupė |
| 7. | Posėdis ,,Ugdymo proceso individualizavimas, diferencijavimas, personalizavimas. Mokymosi rezultatų pokyčio analizavimas“. IV g. klasės metiniai įvertinimai; dėl leidimo laikyti brandos egzaminus IV g. klasės mokiniams, dėl ikimokyklinio ir priešmokyklinio ugdymo programų baigimo. | 2023-06-04  14.30 | Pedagogai, administracija | Administracija |
| 8. | Posėdis ,,Dėl pradinio ugdymo programos baigimo; 2023/2024 m.m. mokinių individualios pažangos pristatymas“ | 2024-06-18  14.30 val. | Pedagogai, administracija | Direktorė, pavaduotoja ugdymui, mokytojai |
| 9. | Posėdis ,,Dėl pagrindinio ugdymo programos baigimo; pažangumo ir lankomumo už 2023/2024 m.m. pristatymas;  5 – 8, I –III g. klasių mokinių kėlimo į aukštesnę klasę; papildomų darbų skyrimo. ,,Veiklos už 2023/2024 m.m. įsivertinimas, SSGG atlikimas, tikslų ir uždavinių 2024/2025 m.m., 2025 metams suformulavimas“. | 2024-06-26  10 val. | Pedagogai, administracija | Direktorė, pavaduotoja ugdymui |
| 10. | Posėdis ,,Ugdymo plano 2024/2025 m.m. suderinimas; Mokytojų darbo krūvių paskirstymas, etato dydžio nustatymas 2024/2025 m.m.; lyginamoji lankomumo, pažangumo, mokyklinių ir brandos egzaminų analizė už 2021-2024 metus. IV g. klasės abiturientų įstojimų pristatymas. | 2024-08-29  9 val. | Pedagogai, administracija | Direktorė, pavaduotoja ugdymui |

SUDERINTA

Mokytojų tarybos posėdyje

2023-09-12

Protokolas Nr. 11